**SLOVENŠČINA – PONEDELJEK, 20. 4. 2020 – VABILO (2 URI)**

**NAVODILA ZA DELO:**

1) Danes boste spoznali besedilno vrsto – VABILO. Najprej si oglejte zapis, natančno preberite spodnja navodila.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VABILO** je besedilo, s katerim sporočevalec vabi naslovnika, naj se udeleži prireditve.

Vsebovati mora naslednje podatke:

– na katero prireditev vabi,

– kdaj bo potekala,

– kje bo potekala,

– kdo vabi,

– koga vabi.

**VRSTE VABILA**

**JAVNO** je namenjeno vsem ljudem. Objavljeno je v časopisu, na radiu, televiziji, na spletu.

**ZASEBNO** namenjeno posamezniku ali manjši skupini ljudi. Ustno ali pisno, sporočilo preko telefona, e-pošte, lahko vsebuje slike.

VABILO JE LAHKO:

**NEURADNO**. Gre za vabilo izraženo med osebami, ki so v enakovrednem odnosu: sošolci, družinski člani, prijatelji. Vabimo jih lahko na rojstni dan, piknik, zasebni koncert …

**ALI**

**URADNO**. Gre za vabilo izraženo med osebami, ki so v neenakovrednem odnosu: krajani, državljani, sodelavci. Vabimo jih na prireditve, proslave, razstave, sestanke …

**NEURADNO VABILO - PRIMER**

|  |
| --- |
| Kranj, 12. 6. 2019  VABILO  Magic Baloni -Rojstni dan-Baloni- Smile Face Fantasy Assortment  Draga Simona!  Vabim te na praznovanje mojega 10. rojstnega dne.  Zbrali se bomo pri meni doma, 19. 6. 2019, ob 16.00. Stanujem na Cvetlični ulici 4, v Kranju. Če bo vreme lepo, se bomo igrali na našem vrt. V primeru slabega vremena bo moj rojstni dan prestavljen. Veselim se našega druženja.  Lep pozdrav   Andrej |
|  |

**URADNO VABILO - PRIMER**

Ljubljana, 7. 4. 2020

VABILO

Spoštovana gospa Mateja Kovač,

vljudno vas vabimo, da se v petek, 25. 4. 2020, ob 18.00 zglasite na sedežu podjetja Petrol d. d. na Dunajski cesti 50, v Ljubljani, da prevzamete nagrado, ki ste jo zadeli na žrebanju.

Dogodek bo pospremil tudi koncert skupine Kontrabant.

Lep pozdrav,

Maja Jelčič

Oddelek za odnose z javnostjo

Petrol d.d.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2) Preberite besedilo v delovnem učbeniku (rumeni Mlinček 3, 2. del) na strani 110. V zvezek z vmesno črto zapišite naslov VABILO, nato pa odgovorite na vprašanja, ki se nahajajo pod nalogo, označeno s številko 3.

3) Rešite naloge v Vadnici za slovenščino (modri Mlinček) na strani 44.